turjo4nis/wikipedia-bn-dump-20250701 huggingface dataset:
খোলাহাটী ক্যান্টনমেন্ট বোর্ড উচ্চ বিদ্যালয়

ক্যান্টনমেন্ট বোর্ড উচ্চ বিদ্যালয়, বি,ইউ,এস,এম,এস একটি সেনাবাহিনী নিয়ন্ত্রিত স্কুল যার অবস্থান বীর উত্তম শহীদ মাহবুব সেনানিবাস, পার্বতীপুর, দিনাজপুর। এখানে শিশু থেকে এস এস সি পর্যন্ত শিক্ষার্থীদের পাঠদান ও মেধাবিকাশের সুব্যবস্থা রয়েছে ।

প্রতিষ্ঠা 
১৯৯৪ খ্রিষ্টাব্দে উক্ত শিক্ষাপ্রতিষ্ঠানটি প্রতিষ্ঠিত হয় । পরবর্তীতে এটি মাধ্যমিক ও উচ্চ মাধ্যমিক শিক্ষা বোর্ড, দিনাজপুর  তথা উত্তরবঙ্গের অন্যতম  শিক্ষাপ্রতিষ্ঠান হিসেবে প্রতিষ্ঠিত হয়।

পাঠ্যক্রম 
এ কলেজে শিশু থেকে ১০ম শ্রেণী পর্যন্ত ছাত্রদের পাঠদান করা হয়। মাধ্যমিক শ্রেণীতে বিজ্ঞান ও মানবিক শাখা এবং ব্যবসায় শিক্ষা শাখার হিসাববিজ্ঞান বিষয়ে শিক্ষার্জনের সুযোগ রয়েছে।

পাঠদান পদ্ধতি 
এ কলেজে ছাত্র-শিক্ষক সম্পর্ক অত্যন্ত নিবিড় থাকায় ছাত্রদেরকে হাতে-কলমে যত্নসহকারে পাঠদান করা হয়। প্রাইমারি ও জুনিয়র বৃত্তি পরীক্ষা এবং মাধ্যমিক পরীক্ষার জন্য ছাত্রদেরকে সুপরিকল্পিতভাবে প্রস্তুতি গ্রহণে সহায়তা করা হয়। প্রধানশিক্ষক ও সহকারী প্রধানশিক্ষক শ্রেণী শিক্ষকের মাধ্যমে ছাত্রদের পাঠন্নতি নিয়মিতভাবে তদারকি করেন।

ফলাফল 
প্রতিষ্ঠানটি পি.এস.সি, জে.এস.সি, এস.এস.সি পরীক্ষায় কৃতিত্বপূর্ণ ফলাফল করছে এবং জেলার অন্যতম সেরা স্কুলের মধ্যে অবস্থান করছে।

ক্যাম্পাস
স্কুল ক্যাম্পাসটি বীর উত্তম শহীদ মাহবুব সেনানিবাসের পশ্চিম-উত্তর কোণে অবস্থিত । সমন্বিত স্কুল ভবনটি যৌথভাবে পাঠদান ও প্রশাসনিক কাজে ব্যবহৃত হয় । এর সামনের অংশে একটি বড় খেলার মাঠ আছে । শিক্ষক ও শিক্ষার্থীদের জন্য একটি ক্যান্টিন আছে ।
নিকটেই প্রধান শিক্ষকের বাংলো ও শিক্ষকদের জন্য বাসভবন রয়েছে ।

গ্রন্থাগার 
স্কুলে একটি সমৃদ্ধ গ্রন্থাগার আছে। গ্রন্থাগারে মাসিক পত্র-পত্রিকা ছাড়াও প্রায় বিভিন্ন ধরনের বই আছে। গ্রন্থাগারকে ক্রমাগত সমৃদ্ধ করা হচ্ছে ।

সহ পাঠ্যক্রম ব্যবস্থা 
এ শিক্ষাপ্রতিষ্ঠানে শিক্ষার্থীদেরকে দৈহিক ও মানসিক উৎকর্ষ সাধনের লক্ষ্যে সহ-পাঠ্যক্রম কর্মসূচির ব্যবস্থা করা হয়। এছাড়া আন্তঃহাউস খেলাধুলা ও প্রতিযোগিতার ব্যবস্থা রয়েছে। শিক্ষার্থীরা কাব ও স্কাউটিং এ অংশগ্রহণ করে । বাৎসরিক আন্তঃক্যান্টনমেন্ট বিতর্ক প্রতিযোগিতা, ফুটবল, ক্রিকেট, ব্যাডমিন্টন ও ভলিবল খেলা অনুষ্ঠিত হয়।

তথ্যসূত্র

বহিঃসংযোগ 
 দিনাজপুর শিক্ষা বোর্ড এর ওয়েবসাইট

দিনাজপুর জেলার বিদ্যালয়
১৯৯৪-এ প্রতিষ্ঠিত শিক্ষাপ্রতিষ্ঠান
১৯৯৪-এ বাংলাদেশে প্রতিষ্ঠিত
বাংলাদেশ সেনাবাহিনীর শিক্ষাপ্রতিষ্ঠান
কুমুক ভাষা

কুমুক ভাষা (къумукъ тил, কুমুক তিল) রাশিয়ার দাগেস্তান, উত্তর ওশেতিয়া এবং চেচেন প্রজাতন্ত্রগুলিতে প্রায় চার লাখ কুমুক মানুষ দ্বারা ব্যবহৃত একটি তুর্কীয় ভাষা।

উৎস 
কুমুক তুর্কীয় ভাষার কিপচাক পরিবারের কিপচাক-কুমান গোষ্ঠির একটি অংশ।
এটি খাজার ভাষার বংশধর। কুমুকের নিকটতম ভাষাগুলি হলো কারাচায়-বালকার, ক্রিমীয় তাতার এবং
কারায়।

কুমুক ভাষাটি ৭শ-১০ম শতাব্দীতে খাজার এবং বুলগেরীয় অন্তঃস্তর থেকে গঠিত হয়,
এবং পরবর্তীকালে ওঘুজ এবং কিপচাক স্তরে মিশ্রিত হয়ে যায়।

বিখ্যাত মধ্যযুগীয় গ্রন্থ কোডেক্স কুমানিকাসের উপর তাঁর গবেষণা উপর ভিত্তি করে নিকোলাই বাসকাকভ
কুমুক ভাষাকে কারাচায়-বালকার, ক্রিমীয় তাতার, কারায়, এবং মামলুক কিপচাক ভাষাগুলির সাথে
কিপচাক ভাষা পরিবারে অন্তর্ভুক্ত করেছেন।
আলেক্সান্ডার সামোয়লোভিচ কুমান-কিপচাককে কুমুক এবং কারাচায়-বালকারের ঘনিষ্ঠ বলে বিবেচনা করেছিলেন।

ককেশাসে লিঙ্গুয়া ফ্রাঙ্কা 
কুমুক ১৯৩০-এর দশক পর্যন্ত উত্তর ককেশাসের দাগেস্তান থেকে কাবার্ডা অংশের লিঙ্গুয়া ফ্রাঙ্কা  ছিল।

১৮৪৮ সালে, "ককেশীয় তাতার" (কুমুক) এর অধ্যাপক তিমোফে মাকারভ ভাষার প্রথম ব্যাকরণ প্রকাশ করেছিলেন।

ইরচি কাজাক (Yırçı Qazaq; জন্ম ১৮৩৯) সাধারণত কুমুক ভাষার শ্রেষ্ঠ কবি হিসাবে বিবেচিত হন।
কুমুক কবি, লেখক, অনুবাদক এবং নাট্যশিল্পী তেমিরবোলাত বিয়বোলাতভের সম্পাদনায় ১৯১৭–১৮ সালে প্রথম নিয়মিত কুমুক সংবাদপত্র ও পত্রিকা প্রকাশিত হয়।
সোভিয়েত যুগের লেনিন ইয়োলু (Ленин ёлу, "লেনিনের পথ") সংবাদপত্রের উত্তরাধিকারী সংবাদপত্র ইয়োলদাশ (Ёлдаш, "সহচর") বর্তমানে প্রতি সপ্তাহে ৩ বার প্রায় ৫০০০ কপি ছাপে।

ধ্বনিতত্ত্ব 

 ১ - শব্দের মধ্যে এবং শেষে къ অঘোষ হয়।
 ২ - শব্দের শুরুতে къ ঘোষ হয়।

লিখন পদ্ধতি 
কুমুক কিছু সময়ের জন্য দাগেস্তান এবং ককেশাসে সাহিত্যের ভাষা হিসাবে ব্যবহৃত হয়েছিল।
২০শ শতকে এই ভাষার লিখন পদ্ধতি দুইবার পরিবর্তন করা হয়ে:
প্রথমে ১৯২৯ সালে ঐতিহ্যগত আরবি লিপি (যাকে বলা হয় আজাম) লাতিন লিপি দ্বারা প্রতিস্থাপিত হয়,
যা পরে ১৯৩৮ সালে সিরিলীয় লিপি দ্বারা প্রতিস্থাপন করা হয়।

লাতিন লিপি ভিত্তিক বর্ণমালা (১৯২৭–৩৭)

সিরিলীয় লিপি ভিত্তিক বর্ণমালা (১৯৩৭ সাল থেকে)

গ্রন্থপঞ্জী 
 সওদাত দোনিওরোভা এবং তোশতেমিরভ কাহরমোনিল। পার্লঁঁ কুমুক। প্যারিস: এল'অর্মতঁঁ, ২০০৪। ।

তথ্যসূত্র

বহিঃসংযোগ 

 কুমিক ভিডিও এবং সঙ্গীত 
 দাগেস্তানে প্রকাশিত কুমুক ভাষার সংবাদপত্র "Ёлдаш" (ইয়োলদাশ) 
 "নেটে রাশিয়ার সংখ্যালঘু ভাষাসমূহ" ওয়েবসাইটে কুমুক ভাষা 
 রুশ-কুমুক অভিধান (১৯৬০) 
 কুমুক ভাষায় পবিত্র শাস্ত্র 
 কুমুক তথ্য পোর্টাল কুমুকিয়া.কম 

রাশিয়ার ভাষা
সংযোগাত্মক ভাষা
কিপচাক ভাষাসমূহ
তুর্কীয় ভাষাসমূহ
বিরল রেলওয়ে স্টেশন

বিরল রেলওয়ে স্টেশন  বাংলাদেশের রংপুর বিভাগের দিনাজপুর জেলার বিরল উপজেলার একটি রেলওয়ে স্টেশন। এটি ভারত সীমান্তের কাছে বারসই-পার্বতীপুর লাইনে অবস্থিত বাংলাদেশের সর্বশেষ রেলওয়ে স্টেশন।

পরিষেবা
বিরল রেলওয়ে স্টেশন থেকে দিনাজপুর কমিউটার যাত্রা শুরু করে যার গন্তব্য লালমনিরহাট রেলওয়ে স্টেশন  । এছাড়া ভারত ও বাংলাদেশের কিছু মালবাহী ট্রেন চলাচল করে।

ইতিহাস

সম্পর্কিত নিবন্ধ

রাধিকাপুর রেলওয়ে স্টেশন
কাঞ্চন রেলওয়ে স্টেশন

তথ্যসূত্র

দিনাজপুর জেলার রেলওয়ে স্টেশন
রংপুর বিভাগের রেলওয়ে স্টেশন
১৮৭৯-এ চালু রেলওয়ে স্টেশন
আব্বাস উল্লাহ শিকদার

আব্বাস উল্লাহ শিকদার ( – ১৮ জানুয়ারি ২০২০) বাংলাদেশের একজন প্রযোজক, অভিনেতা ও রাজনীতিবিদ ছিলেন। তিনি আনন্দ টিভি ও আনন্দমালা চলচ্চিত্রের মালিক ছিলেন। তিনি বাংলাদেশ আওয়ামী লীগের রাজনীতির সাথে যুক্ত ছিলেন।

জীবনী 
আব্বাস উল্লাহ শিকদার বেদের মেয়ে জোসনা প্রযোজনা করেছিলেন। এটি সবচেয়ে বেশি অর্থ উপার্জনকারী বাংলাদেশি চলচ্চিত্র। এছাড়া, তিনি মনের মাঝে তুমি, মোল্লা বাড়ীর বউ ও জ্বী হুজুর এর মত চলচ্চিত্র প্রযোজনা করেছিলেন। জ্বী হুজুর চলচ্চিত্রের মাধ্যমে সায়মন সাদিক ও সারা জেরিনের চলচ্চিত্রে অভিষেক ঘটে। চলচ্চিত্র প্রযোজনার পাশাপাশি তিনি চলচ্চিত্রে অভিনয়ও করেছেন।

আব্বাস উল্লাহ শিকদার ২০২০ সালের ১৮ জানুয়ারি ৬৫ বছর বয়সে মৃত্যুবরণ করেন।

নির্বাচিত চলচ্চিত্র তালিকা 
 বেদের মেয়ে জোসনা (১৯৮৯)
 পাগল মন
 মনের মাঝে তুমি
 মোল্লা বাড়ীর বউ
 জ্বী হুজুর

তথ্যসূত্র 

ঢাকার ব্যক্তি
১৯৫০-এর দশকে জন্ম
২০২০-এ মৃত্যু
বাংলাদেশী চলচ্চিত্র প্রযোজক
বাংলাদেশী চলচ্চিত্র অভিনেতা
বাংলাদেশ আওয়ামী লীগের রাজনীতিবিদ
ভি. বলরাম

ভি. বলরাম (১০ নভেম্বর ১৯৪৭ – ১৮ জানুয়ারি ২০২০) ভারতের কেরালার একজন রাজনীতিবিদ ও আইনজীবী ছিলেন যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। তিনি কেরালা প্রদেশ কংগ্রেস কমিটির সাধারণ সম্পাদক ছিলেন। তিনি ১৯৯৬ ও ২০০১ সালে কেরালা বিধানসভার সদস্য হিসেবে নির্বাচিত হয়েছিলেন।

জীবনী
ভি. বলরাম ১৯৪৭ সালের ১০ নভেম্বর জন্মগ্রহণ করেন। তার বাবার নাম টি. রমণ নায়ার ও মায়ের নাম ভেল্লুর চিন্নাম্মু আম্মা। তিনি কেরালা প্রদেশ কংগ্রেস কমিটির সাধারণ সম্পাদক ছিলেন।

ভি. বলরাম ১৯৯৬ সালে ওয়াদাক্কানচেরি থেকে কেরালা বিধানসভার বিধায়ক হিসেবে নির্বাচিত হয়েছিলেন। তিনি ২০০১ সালেও ওয়াদাক্কানচেরি বিধানসভা কেন্দ্রের বিধায়ক হিসেবে নির্বাচিত হয়েছিলেন। ২০০৪ সালে তিনি বিধায়ক পদ থেকে পদত্যাগ করেন। উপনির্বাচনে তার বিধানসভা কেন্দ্র থেকে কে. মুরালিধরন প্রতিদ্বন্দ্বিতা করেন ও তিনি কালিকট থেকে ২০০৪ সালের লোকসভা নির্বাচনে প্রতিদ্বন্দ্বিতা করেন। দুজনই নির্বাচনে পরাজিত হয়েছিলেন।

ভি. বলরাম কাঞ্চনামালার সাথে বিবাহবন্ধনে আবদ্ধ হয়েছিলেন। তাদের দুই মেয়ের নাম দীপা ও লক্ষ্মী।

ভি. বলরাম ২০২০ সালের ১৮ জানুয়ারি ৭২ বছর বয়সে প্রয়াত হন।

তথ্যসূত্র

১৯৪৭-এ জন্ম
২০২০-এ মৃত্যু
ভারতীয় জাতীয় কংগ্রেসের রাজনীতিবিদ
ভারতীয় আইনজীবী
কেরলের ভারতীয় জাতীয় কংগ্রেসের রাজনীতিবিদ
ত্রিশূর জেলার ব্যক্তি
কেরল বিধানসভার সদস্য ১৯৯৬-২০০১
কেরল বিধানসভার সদস্য ২০০১-২০০৬
মুম্বই বিশ্ববিদ্যালয়

মুম্বই বিশ্ববিদ্যালয় (প্রাক্তন বম্বে বিশ্ববিদ্যালয় নামেও পরিচিত; অনানুষ্ঠানিকভাবে মিইউ নামে পরিচিত) হল ভারতের প্রাচীনতম রাষ্ট্রীয় বিশ্ববিদ্যালয়ের একটি এবং মহারাষ্ট্রের প্রাচীনতম বিশ্ববিদ্যালয়। এটি ১৮৫৭ সালে প্রতিষ্ঠিত হয়। বিশ্ববিদ্যালয়টি কলা, বাণিজ্য, বিজ্ঞান, চিকিৎসা, ও প্রকৌশলে স্নাতক, স্নাতকোত্তর ও ডক্টরাল কোর্সসহ ডিপ্লোমা ও সনদ প্রদান করে থাকে। বেশিরভাগ কোর্সের ভাষা ইংরেজি।

মুম্বইয়ে বিশ্ববিদ্যালয়টির দুটি ক্যাম্পাস (কালিনা ক্যাম্পাস ও ফোর্ট ক্যাম্পাস) রয়েছে, এবং মুম্বইয়ের বাইরে দুটি ক্যাম্পাস রয়েছে, যার একটি থানে উপ ক্যাম্পাস। ফোর্ট ক্যাম্পাসে কেবল প্রশাসনিক কার্যক্রম পরিচালিত হয়। মুম্বইয়ের কয়েকটি ইনস্টিটিউট পূর্বে এই বিশ্ববিদ্যালয়ের অধিভুক্ত ছিল যা বর্তমানে স্বায়ত্তশাসিত ইনস্টিটিউট বা বিশ্ববিদ্যালয়।

মুম্বই বিশ্ববিদ্যালয় বিশ্বের অন্যতম বৃহত্তম বিশ্ববিদ্যালয়। ২০১১ সালে এই বিশ্ববিদ্যালয়ে ভর্তি হওয়া শিক্ষার্থীর সংখ্যা ছিল ৫৪৯,৪৩২। ২০১৩ সালে বিশ্ববিদ্যালয়টির ৭১১টি অধিভুক্ত কলেজ ছিল।

ইতিহাস
বম্বে অ্যাসোসিয়েশন থেকে ভারতে ব্রিটিশ ঔপনিবেশিক সরকারের নিকট পিটিশন প্রেরণের পর ১৮৫৪ সালে স্যার চার্লস উডের খসড়াকৃত উডের আদেশ অনুসারে ১৮৫৭ সালে বম্বে বিশ্ববিদ্যালয় প্রতিষ্ঠিত হয়। এটি যুক্তরাজ্যের একই রকমের বিশ্ববিদ্যালয়গুলোর আদলে নির্মিত হয়, বিশেষ করে লন্ডন বিশ্ববিদ্যালয়ের আদলে।

১৮৩৫ সালে এইলফিনস্টোন কলেজে কলা অনুষদের বিভাগসমূহ প্রথম প্রতিষ্ঠিত হয় এবং ১৮৪৫ সালে গ্র্যান্ট মেডিক্যাল কলেজে চিকিৎসা অনুষদ চালু করা হয়। দুটি কলেজই বিশ্ববিদ্যালয়টি প্রতিষ্ঠার পূর্ব থেকে বিদ্যমান ছিল এবং বিশ্ববিদ্যালয়টির নিকট তাদের ডিগ্রি প্রদানের সুবিধা প্রদান করে। ১৮৬২ সালে প্রথম কলায় স্নাতক ও চিকিৎসায় লিসেন্টিয়েট ডিগ্রি প্রদান করা হয়।

সহযোগী বিশ্ববিদ্যালয়
যেসব বিশ্ববিদ্যালয়ের সাথে এই বিশ্ববিদ্যালয়ের মেমোরেন্ডা অব আন্ডারস্ট্যান্ডিং স্বাক্ষরিত হয়েছে সেগুলো হল আমস্টারডাম বিশ্ববিদ্যালয়, বাথ বিশ্ববিদ্যালয়, লিভারপুল হোপ বিশ্ববিদ্যালয়, রায়ারসন বিশ্ববিদ্যালয়, আইইএসইজি স্কুল অব ম্যানেজমেন্ট, ক্যুয়নে লজিস্টিকস বিশ্ববিদ্যালয়, তিয়ানজিন প্রযুক্তি বিশ্ববিদ্যালয়, নানকাই বিশ্ববিদ্যালয় ও এডিথ কাওয়ান বিশ্ববিদ্যালয়।

তথ্যসূত্র

বহিঃসংযোগ

 

 
১৮৫৭-এ প্রতিষ্ঠিত শিক্ষাপ্রতিষ্ঠান
১৮৫৭-এ ভারতে প্রতিষ্ঠিত
মুম্বইয়ে বিশ্ববিদ্যালয়
মুম্বই বিশ্ববিদ্যালয়ের প্রাক্তন শিক্ষার্থী
১৮৫৭-এ প্রতিষ্ঠিত বিশ্ববিদ্যালয় ও কলেজ
বেসামরিক বিমান পরিবহন ও পর্যটন মন্ত্রী

বেসামরিক বিমান পরিবহন ও পর্যটন মন্ত্রী হলেন গণপ্রজাতন্ত্রী বাংলাদেশ সরকারের বেসামরিক বিমান পরিবহন ও পর্যটন মন্ত্রণালয়ের দায়িত্বপ্রাপ্ত মন্ত্রী। তিনি বেসামরিক বিমান পরিবহন ও পর্যটন মন্ত্রণালয়ের অধীনে সকল দপ্তর ও সংস্থারও মন্ত্রী। ১৯৭২ সনের সেপ্টেম্বরে বিমান পরিবহন নামে একটি বিভাগ তৈরি করা হয়। পরবর্তীতে জাহাজ চলাচল, অভ্যন্তরীণ নৌ পরিবহন ও পর্যটন মন্ত্রণালয় নামে একটি স্বতন্ত্র মন্ত্রণালয় তৈরি করা হলেও ১৯৭৬ সালের জানুয়ারিতে মন্ত্রণালয়টিকে যোগাযোগ মন্ত্রণালয়ের একটি বিভাগ হিসাবে রূপান্তর করা হয়। ১৯৭৭ সালের ডিসেম্বরে বেসামরিক বিমান পরিবহন ও পর্যটন মন্ত্রণালয় নামে একটি মন্ত্রণালয় তৈরি করা হয়।

১৯৮২ সনের ২৪ মার্চ এটিকে প্রতিরক্ষা মন্ত্রণালয়ের অধীনে একটি একটি বিভাগ হিসেবে রূপান্তর করা হয়। ১৯৮৬ সালের ৮ জুলাই পুনরায় বেসামরিক বিমান পরিবহন ও পর্যটন মন্ত্রণালয় সতন্ত্র মন্ত্রণালয় প্রতিষ্ঠিত হয়। এখানে মন্ত্রী, উপদেষ্টা, প্রতিমন্ত্রী এবং উপমন্ত্রী হিসেবে দায়িত্ব পালন করেছেন এমন সকলের নাম তালিকাভূক্ত করা হয়েছে।

দায়িত্বপ্রাপ্ত মন্ত্রী, উপদেষ্টা এবং প্রতিমন্ত্রী

তথ্যসূত্র

বাংলাদেশের মন্ত্রণালয় অনুযায়ী মন্ত্রীদের তালিকা

বাংলাদেশের মন্ত্রী
মৌলানা আজাদ জাতীয় উর্দু বিশ্ববিদ্যালয়

মৌলানা আজাদ জাতীয় উর্দু বিশ্ববিদ্যালয় হল ভারতের তেলেঙ্গানা অঙ্গরাজ্যের হায়দ্রাবাদ শহরে অবস্থিত একটি কেন্দ্রীয় বিশ্ববিদ্যালয়। ১৯৯৮ সালে এটি প্রতিষ্ঠিত হয়। বিশ্ববিদ্যালয়টির নামকরণ করা হয় ভারতীয় স্বাধীনতা সংগ্রামী ও স্বাধীন ভারতের প্রথম শিক্ষামন্ত্রী এবং ইসলাম ও উর্দু সাহিত্যের পণ্ডিত মৌলানা আবুল কালাম আজাদের নামানুসারে। ২০১৫ সালে অন্ধ্রপ্রদেশ অঙ্গরাজ্যের কর্নুল শহরে অপর একটি বিশ্ববিদ্যালয় স্থাপনের পূর্ব পর্যন্ত এটিই ছিল ভারতের একমাত্র উর্দু বিশ্ববিদ্যালয়।

ইতিহাস
১৯৯৮ সালের জানুয়ারি মাসে এক সংসদীয় আইনের বলে বিশ্ববিদ্যালয়টি প্রতিষ্ঠিত হয়। বিশ্ববিদ্যালয়টি ২০১৬ সালে জাতীয় মূল্যায়ন ও স্বীকৃতি কাউন্সিল (এনএএসি) থেকে "এ" গ্রেড লাভ করে। বিশ্ববিদ্যালয়টি প্রশাসনিক দপ্তর হায়দ্রাবাদের গাচিবোলিতে ২০০ একর জমিতে অবস্থিত।

বিশ্ববিদ্যালয়টির লখনৌতে একটি স্যাটেলাইট ক্যাম্পাস ও শ্রীনগরে একটি ক্যাম্পাস রয়েছে। ভোপাল, দ্বারভাঙা, শ্রীনগর, আওরঙ্গবাদ, সম্ভল, আসানসোল, নুহ ও বিদরের টিচার এডুকেশন কলেজগুলোকে এই বিশ্ববিদ্যালয়ের স্কুল অব এডুকেশন অ্যান্ড ট্রেনিং নির্দেশনা প্রদান করে থাকে। এই বিশ্ববিদ্যালয়ের অধীনে বেঙ্গালুরু, দরভঙ্গ ও হায়দ্রাবাদে তিনটি পলিটেকনিক কলেজ ও তিনটি আইটিআই এবং দরভঙ্গ, হায়দ্রাবাদ ও নুহে তিনটি উর্দু মডেল স্কুল পরিচালিত হয়।

শিক্ষায়তনিক পাঠ্যক্রম
এই বিশ্ববিদ্যালয়ের শিক্ষাক্রম ৭টি শাখায় বিভক্ত।
 ভাষা, ভাষাতত্ত্ব ও ভারতবিদ্যা
 বাণিজ্য ও ব্যবসা ব্যবস্থাপনা
 গণযোগাযোগ ও সাংবাদিকতা
 কম্পিউটার বিজ্ঞান ও তথ্য প্রযুক্তি
 কলা ও সামাজিক বিজ্ঞান
 শিক্ষা ও প্রশিক্ষণ
 বিজ্ঞান

সাতটি শাখার অধীনস্থ বিভাগসমূহ হল
ভাষা, ভাষাতত্ত্ব ও ভারতবিদ্যা শাখা
 আরবি বিভাগ
 ইংরেজি বিভাগ
 হিন্দি বিভাগ
 পার্সি বিভাগ
 উর্দু বিভাগ
 অনুবাদ শিক্ষা বিভাগ

বাণিজ্য ও ব্যবসা ব্যবস্থাপনা শাখা
 বাণিজ্য বিভাগ
 ব্যবস্থাপনা শিক্ষা বিভাগ

 গণযোগাযোগ ও সাংবাদিকতা শাখা
 সাংবাদিকতা ও গণযোগাযোগ বিভাগ

 কম্পিউটার বিজ্ঞান ও তথ্য প্রযুক্তি শাখা
 কম্পিউটার বিজ্ঞান ও তথ্য প্রযুক্তি বিভাগ

কলা ও সামাজিক বিজ্ঞান শাখা
 ইসলাম শিক্ষা বিভাগ
 অর্থনীতি বিভাগ
 ইতিহাস বিভাগ
 রাষ্ট্রবিজ্ঞান বিভাগ
 লোক প্রশাসন বিভাগ
 সমাজবিজ্ঞান বিভাগ
 সমাজকর্ম বিভাগ
 নারী শিক্ষা বিভাগ

শিক্ষা ও প্রশিক্ষণ শাখা
 শিক্ষা ও প্রশিক্ষণ বিভাগ

বিজ্ঞান শাখা
 গণিত বিভাগ
 পদার্থবিজ্ঞান বিভাগ
 রসায়ন বিভাগ
 উদ্ভিদবিজ্ঞান বিভাগ
 প্রাণিবিদ্যা বিভাগ

তথ্যসূত্র

বহিঃসংযোগ
 মৌলানা আজাদ জাতীয় উর্দু বিশ্ববিদ্যালয়ের ওয়েবসাইট

১৯৯৮-এ প্রতিষ্ঠিত শিক্ষাপ্রতিষ্ঠান
১৯৯৮-এ অন্ধ্রপ্রদেশে প্রতিষ্ঠিত
ভারতে কেন্দ্রীয় বিশ্ববিদ্যালয়
ভারতের হায়দ্রাবাদে বিশ্ববিদ্যালয়
ভারতে ভাষা শিক্ষা
ভারতের কেন্দ্রীয় বিশ্ববিদ্যালয়
ভারতে উর্দু
আবুল কালাম আজাদের স্মারক
নওগাঁ জেলা স্টেডিয়াম

নওগাঁ জেলা স্টেডিয়াম ১৯৫৯ সালে অধিকৃত, ১৯৬৫ সালে নির্মিত বাংলাদেশের একটি জেলা পর্যায়ের স্টেডিয়াম। এটা নওগাঁ জেলার একমাত্র স্টেডিয়াম। স্টেডিয়ামটি নওগাঁ পৌরসভার পার-নওগাঁ এলাকার আন্তঃজেলা বাস স্ট্যান্ডের উত্তরে অবস্থিত। এই স্টেডিয়ামে বাংলাদেশের জাতীয় দিবসসমূহের কর্মসূচী, ফুটবল, ক্রিকেট, হ্যান্ডবলসহ জেলা ও বিভাগীয় পর্যায়ের খেলা আয়োজিত হয়। স্টেডিয়ামটি ১৯৭১ সালের গণহত্যা স্মৃতি বিজড়িত স্থান। বাংলাদেশের বেশীর ভাগ স্টেডিয়ামের মত এই ক্রীড়া স্থাপনাটিও জাতীয় ক্রীড়া পরিষদের অধিভূক্ত ও এবং স্থানীয় নওগাঁ জেলা ক্রীড়া সংস্থার তত্ত্বাবধায়নে রয়েছে।

নির্মাণ ও সংস্কার 
১৯৫৯ সালের ১ জুলাই আয়তাকার স্টেডিয়ামটির ৫ একর ১৩ শতক জমি অধিকৃত হয়। ১৯৬৫ সালে নির্মিত হয়। ১৯৮৪ সালে স্টেডিয়ামের আয়তন বৃদ্ধি করে ১৬ একর করা হয়। মূল মাঠের পশ্চিম পাশে ৩০০ ফুট ও দক্ষিণ পাশে ছাউনিসহ ২০০ ফুট দৈর্ঘ্যের গ্যালারি নির্মাণ করা হয়। এছাড়া একটি প্যাভিলিয়ন সংযোজন করা হয়।

১৯৭১-এর গণহত্যা সংশ্লিষ্টতা 
স্টেডিয়ামটি ১৯৭১ সালে পাক হানাদার বাহিনী ও নওগাঁর স্থানীয় বিহারী অধিবাসী দ্বারা নিরীহ বাঙ্গালীদের উপর গণহত্যা সংঘটিত হওয়ার অন্যতম স্থান হিসেবে চিহ্নিত। ১৯৭১ সালের ২২ এপ্রিল বিকালে বিহারী সম্প্রদায় এই স্টেডিয়ামের পূর্ব উত্তর কোণঘেঁষে থাকা কদম গাছের নিচে নিরীহ তিন বাঙালিকে হত্যা করে লাশগুলো দিঘিতে ফেলে দিয়েছিল।

আয়োজন 

 স্টেডিয়ামটিতে প্রতিবছর বাংলাদেশের স্বাধীনতা ও বিজয় দিবসে কুচকাওয়াজ, স্বেচ্ছায় রক্তদান, বিভিন্ন প্রদর্শনী আয়োজিত হয়।
 উপজেলা পর্যায়ের জাতীয় স্কুল ও মাদ্রাসা গ্রীষ্মকালীন ও শীতকালীন ক্রীড়া প্রতিযোগিতা এই ভেন্যুতে নিয়মিত অনুষ্ঠিত হয়।
 জেলা ক্রীড়া সংস্থার আয়োজনে বিভিন্ন ধরনের বয়স ভিত্তিক ফুটবল ও ক্রিকেট প্রতিযোগিতা অনুষ্ঠিত হয়।

ধারণ ক্ষমতা 
১৯৮৪ সালে সংস্কারের সময় স্টেডিয়ামের ধারণ ক্ষমতা ৩০০০ ছিল। বর্তমানে গ্যালারী ও প্যাভিলিয়ন মিলে ৫০০০ দর্শক খেলা উপভোগ করতে পারেন।

সমস্যা 
স্টেডিয়ামের মাঠ নিচু হওয়ায় এবং পানি নিষ্কাশনের কোন ব্যবস্থা না থাকায় বর্ষা মৌসুমে এপ্রিল থেকে সেপ্টেম্বর মাস পর্যন্ত খেলা বা অন্য যেকোন অনুষ্ঠান আয়োজনের অনুপোযোগী থাকে।

তথ্যসূত্র

বহিঃসংযোগ 

 নওগাঁ জেলা ক্রীড়া সংস্থা 
 নওগাঁ জেলা মহিলা ক্রীড়া সংস্থা 

বাংলাদেশের স্টেডিয়াম
নওগাঁ জেলা
১৯৬৫-এ প্রতিষ্ঠিত
বাংলাদেশের ক্রিকেট মাঠ
বাংলাদেশের ফুটবল মাঠ
উত্তরবঙ্গ মেইল

উত্তরবঙ্গ মেইল (ট্রেন নং-৭/৮) বাংলাদেশের উত্তরাঞ্চলের বহুল জনপ্রিয় একটি মেইল ট্রেন। ট্রেনটি যাত্রাপথে বগুড়া, গাইবান্ধা, রংপুর, দিনাজপুর, ঠাকুরগাঁও ও পঞ্চগড় জেলাকে সংযুক্ত করে। কিন্তু ২০২০ সাল থেকে এই ট্রেন চলাচল বন্ধ আছে।

যাত্রী 
উত্তরবঙ্গ মেইল যাত্রাপথে থাকা সব স্টেশনে বিরতি দেওয়ার কারণে প্রচুর যাত্রীচাপ থাকে। এ যাত্রীরা মুলত সংক্ষিপ্ত পথ বা কাছাকাছি স্টেশনে যায় ।

স্টেশন তালিকা 

উত্তরবঙ্গ মেইল দুই রেকে চলাচল করে। একটি রেক সান্তাহার রেলওয়ে স্টেশন থেকে ছেড়ে যায় ৭ আপ হয়ে পঞ্চগড়ের উদ্দেশ্যে। অপর রেক পঞ্চগড় থেকে ছেড়ে যায় ৮ ডাউন হয়ে সান্তাহারের উদ্দেশ্যে । এই মেইল ট্রেনটি যাত্রাপথে থাকা ৫৪ টি স্টেশনের সবগুলোতেই যাত্রাবিরতি দেয় । সবগুলো স্টেশনের তালিকা নিম্নে দেওয়া হলো :
 সান্তাহার রেলওয়ে স্টেশন
 আদমদিঘী রেলওয়ে স্টেশন
 নসরতপুর রেলওয়ে স্টেশন
 আলতাফনগর রেলওয়ে স্টেশন
 তালোড়া রেলওয়ে স্টেশন
 পাচঁপীর মাজার রেলওয়ে স্টেশন
 কাহালু রেলওয়ে স্টেশন
 বগুড়া রেলওয়ে স্টেশন
 গাবতলী রেলওয়ে স্টেশন
 সুখানপুকুর রেলওয়ে স্টেশন
 সৈয়দ আহমেদ কলেজ রেলওয়ে স্টেশন
 ভেলুরপাড়া রেলওয়ে স্টেশন
 সোনাতলা রেলওয়ে স্টেশন
 শালমারা হল্ট রেলওয়ে স্টেশন
 মহিমাগঞ্জ রেলওয়ে স্টেশন
 বোনারপাড়া রেলওয়ে স্টেশন
 বাদিয়াখালী রেলওয়ে স্টেশন
 ত্রিমোহনী রেলওয়ে স্টেশন
 গাইবান্ধা রেলওয়ে স্টেশন
 কুপতলা রেলওয়ে স্টেশন
 কামারপাড়া রেলওয়ে স্টেশন
 নলডাঙ্গা রেলওয়ে স্টেশন
 বামনডাঙ্গা রেলওয়ে স্টেশন
 হাসানগঞ্জ রেলওয়ে স্টেশন
 চৌধুরাণী রেলওয়ে স্টেশন
 পীরগাছা রেলওয়ে স্টেশন
 অন্নদানগর রেলওয়ে স্টেশন
 কাউনিয়া রেলওয়ে স্টেশন
 মীরবাগ রেলওয়ে স্টেশন
 রংপুর রেলওয়ে স্টেশন
 শ্যামপুর রেলওয়ে স্টেশন
 আওলিয়াগঞ্জ রেলওয়ে স্টেশন
 বদরগঞ্জ রেলওয়ে স্টেশন
 খোলাহাটি রেলওয়ে স্টেশন
 পার্বতীপুর রেলওয়ে স্টেশন
 মন্মথপুর রেলওয়ে স্টেশন
 চিরিরবন্দর রেলওয়ে স্টেশন
 কাউগাঁ রেলওয়ে স্টেশন
 দিনাজপুর রেলওয়ে স্টেশন
 কাঞ্চন রেলওয়ে স্টেশন
 বাজনাহার রেলওয়ে স্টেশন
 মঙ্গলপুর রেলওয়ে স্টেশন
 মোল্লাপাড়া রেলওয়ে স্টেশন
 সেতাবগঞ্জ রেলওয়ে স্টেশন
 সুলতানপুর স্কুল রেলওয়ে স্টেশন
 পীরগঞ্জ রেলওয়ে স্টেশন
 ভোমরাদহ রেলওয়ে স্টেশন
 শিবগঞ্জ রেলওয়ে স্টেশন
 ঠাকুরগাঁও রোড রেলওয়ে স্টেশন
 আখানগর রেলওয়ে স্টেশন
 রুহিয়া রেলওয়ে স্টেশন
 কিসমত রেলওয়ে স্টেশন
 নয়নিবুরুজ রেলওয়ে স্টেশন
 পঞ্চগড় রেলওয়ে স্টেশন

দুর্ঘটনা 

 ০৩/১০/২০১৯: বিকেল সাড়ে ৪টার দিকে রংপুরের কাউনিয়ায় রেলওয়ে জংশনে উত্তরবঙ্গ মেইল ইঞ্জিন পরিবর্তনের সময় বগিতে গিয়ে সজোরে ধাক্কা লাগে। এতে ঘটনাস্থলেই ১ জন নিহত হয় ও আহত হন অন্তত ৪০ জন।

তথ্যসূত্র 

বাংলাদেশের নামযুক্ত যাত্রীবাহী ট্রেন
উত্তরবঙ্গের পরিবহন
কুমারপাল

কুমারপাল পাল রাজবংশের ষোড়শতম রাজা। ১১৩০ খ্রিষ্টাব্দে পাল রাজবংশের পঞ্চদশতম রাজা রামপাল (১০৭৭-১১৩০ খ্রিষ্টাব্দ)-বার্ধক্যজনীত কারণে সিংহাসন ত্যাগ করেন। এরপর, তাঁর পুত্র কুমারপাল রাজত্ব লাভ করেন। উল্লেখ্য, রামপালের আরও দুই পুত্র রাজ্যপাল ও ভিত্যপালের কথা জানা যায়। কিন্তু তাদের কোনো কার্যকলাপ সম্পর্কে রামচরিতে কোনো ইঙ্গিত পাওয়া যায় না।

কুমারপালের রাজত্বকালে দক্ষিণবঙ্গে বিদ্রোহ হয়। এই বিদ্রোহ তিনি দমন করতে সক্ষম হন। এরপর কামরূপের তিমগাদেব বিদ্রোহ করে। কুমারপাল তাঁর প্রধাম অমাত্য বৈদ্যদেবকে এই বিদ্রোহ দমনের জন্য পাঠান। বৈদ্যদেব এই বিদ্রোহ দমন করে, কামরূপের রাজা হন। এ ছাড়া বিভিন্ন অঞ্চলে বিদ্রোহ মাথা চাড়া উঠতে থাকে। ফলে পাল সাম্রাজ্য ক্রমে ক্রমে দুর্বল হতে থাকে। এই সুযোগে কলিঙ্গের রাজা অনন্তবর্মণ চোড়গঙ্গ পাল-সাম্রাজ্য আক্রমণ করে এবং হুগলী জেলার বিস্তীর্ণ অঞ্চল দখল করে নেয়। অন্যদিকে গাহড়বাল-রাজ গোবিন্দচন্দ্র মগধ আক্রমণ করে পাটনা পর্যন্ত অগ্রসর হয়। এই অবস্থায় কুমারপাল ১১৪০ খ্রিষ্টাব্দে মৃত্যুবরণ করেন। তাঁর মৃত্যুর পর সিংহাসনে বসেন তাঁর পুত্র গোপাল।

তথ্যসূত্র

পাল রাজা
১১৪০-এ মৃত্যু
বাংলাদেশের ইতিহাস
বাংলার ইতিহাস
বাংলার শাসকগণ
পশ্চিমবঙ্গের ইতিহাস
অসম্পূর্ণ-ইতিহাস বিষয়ক নিবন্ধ
উইন্ডি (আবহাওয়া পরিষেবা)

উইন্ডি বিশ্বব্যাপী ইন্টারেক্টিভ আবহাওয়ার পূর্বাভাস পরিষেবা সরবরাহকারী একটি সংস্থা।

পোর্টালটি ২০১৪ সালের নভেম্বরে ইভো লুকাকোভিচ প্রতিষ্ঠা করেছিলেন। বর্তমানে এতে, আবহাওয়ার পূর্বাভাস সুইস সংস্থা মেটোব্লুয়ের জিএফএস মডেল, ইসিএমডাব্লুএফ, এবং এনইএমএস মডেল থেকে প্রাপ্ত তথ্যের ভিত্তিতে প্রদান করা হয়। প্রাথমিকভাবে, পোর্টালটি বায়ুর অ্যানিমেশন নিয়ে কাজ করত, বর্তমানে তারা অন্যান্য মৌলিক আবহাওয়া সংক্রান্ত জিনিস নিয়ে কাজ করে যেমন তাপমাত্রা, চাপ, আপেক্ষিক আর্দ্রতা, মেঘ এবং অতিরিক্ত প্যানেলসহ আরও উন্নত উপাত্ত। বায়ুর অ্যানিমেশন উন্মুক্ত উৎস প্রকল্প ক্যামেরন বেকারিও আর্থ ব্যবহার করে তৈরি করা হয়।

তথ্যসূত্র

বহিঃসংযোগ 

 
 উইন্ডি ব্লগ 
 উইন্ডি সম্প্রদায়

আবহাওয়ার ভবিষ্যদ্বাণী
আবহাওয়া সংস্থা ও স্টেশন
আবহাওয়া সংস্থা
অ্যাবেলা ডেঞ্জার

অ্যাবেলা ড্যাঞ্জার (জন্ম: নভেম্বর ১৯, ১৯৯৫) একজন মার্কিন পর্নোগ্রাফিক চলচ্চিত্র অভিনয়শিল্পী এবং মডেল ।

পেশা 

ডেঞ্জার প্রাপ্তবয়স্কদের চলচ্চিত্রে আত্মপ্রকাশ করেন জুলাই ২০১৪ সালে ব্যাং ব্রুসের হয়ে।  আটটি দৃশ্যের চিত্রগ্রহণের পরে তিনি ফ্লোরিডার মায়ামি থেকে ক্যালিফোর্নিয়ায় লস অ্যাঞ্জেলেসে চলে এসেছিলেন।  তিনি জুলাই ২০১৬ সালের টুইস্টি ট্রিট ছিলেন।  তিনি এভিএন প্রাপ্তবয়স্ক বিনোদন মেলায় অংশ নিয়েছেন। আইএএফডি ওয়েবসাইট অনুসারে, ডেঞ্জারের প্রায় ৮৯৪ টি দৃশ্যে হাজির হয়েছেন যার মধ্যে ৬২টি দৃশ্য প্রতিলিপি সংকলন।  এর মধ্যে স্ট্রিমিং এবং ডিভিডি অন্তর্ভুক্ত রয়েছে।  ফরচুন ম্যাগাজিনের তথ্যানুসারে, ২০১৮ সালে, তাকে ব্যবসায়ের অন্যতম জনপ্রিয় এবং সর্বোচ্চ চাহিদার অভিনেত্রী হিসাবে স্বীকৃতি দিয়েছে। 

২০১৮ সালে, ডেঞ্জারক হার এন্ড হিম  ছবিতে নেওয়া হয়েছিল, যা ছিল বেলা থোর্নের পরিচালনায় প্রথম পদার্পণ ।  শর্ট ফিল্মটি পর্নহাব  প্রযোজিত এবং ভিশনারি ডিরেক্টর ক্লাব সিরিজের তৃতীয় চলচ্চিত্র। সিরিজটির দ্বিতীয় ছবি আই লাভ ইউ তেও ডেঞ্জার রয়েছেন।

ব্যক্তিগত জীবন 
ডেঞ্জার একটি ইহুদি পরিবারে বেড়ে উঠেছিল এবং বড় হওয়ার সময় ব্যালে নৃত্যশিল্পী ছিলেন।   তাকে ক্লাসিকাল নৃত্য শেখানো হয়েছিল।  ডেঞ্জার তার মঞ্চের নাম "আবেলা" বেছে নিয়েছিল, যার অর্থ ইতালীয় ভাষাতে ''সুন্দর''। 

ডেঞ্জার গ্যাবি গেরেরো (গ্যাবি জি) এর সাথে সম্পর্কের মধ্যে রয়েছেন এবং তাঁর মিউজিক ভিডিও " সিটি অন ফায়ার"-এ উপস্থিত হন। তিনি গায়ককে লস অ্যাঞ্জেলেসের অন্ধকার থেকে আকৃষ্ট করতে একটি চরিত্রে অভিনয় করেছেন।

তথ্যসূত্র

বহিঃসংযোগ 

  
 

জীবিত ব্যক্তি
১৯৯৫-এ জন্ম
মার্কিন পর্নোগ্রাফিক চলচ্চিত্র অভিনেত্রী
ইউক্রেনীয় ইহুদি বংশোদ্ভূত মার্কিন ব্যক্তি
মায়ামির অভিনেত্রী
ইউক্রেনীয় বংশোদ্ভূত মার্কিন ব্যক্তি
মার্কিন যুক্তরাষ্ট্রের এলজিবিটিকিউ বিনোদনশিল্পী
ইহুদি বংশোদ্ভূত মার্কিন ব্যক্তি
ফ্লোরিডার পর্নোগ্রাফিক চলচ্চিত্র অভিনেত্রী
মার্কিন পর্নোগ্রাফি চলচ্চিত্র পরিচালক
মার্কিন মহিলা নৃত্যশিল্পী
পর্নোগ্রাফিক চলচ্চিত্র অভিনেত্রী
মার্কিন মহিলা প্রাপ্তবয়স্ক মডেল
রাসেল পিটার্স

রাসেল ডমিনিক পিটার্স (জন্ম ২৯ সেপ্টেম্বর, ১৯৭০) হলেন একজন কানাডিয়ান স্ট্যান্ড-আপ কৌতুকাভিনেতা, অভিনেতা এবং প্রযোজক।

তিনি ১৯৮৯ সালে টরন্টোতে তার পারফরম্যান্স শুরু করেছিলেন এবং ২০০৮ সালে জেমিনি অ্যাওয়ার্ড অর্জন করেছিলেন। ২০১৩ সালে ফোর্বসের বিশ্বের সর্বাধিক বেতনের কৌতুক অভিনেতাদের তালিকায় তিনি তিন নম্বরে ছিলেন এবং তিনিই নেটফ্লিক্স স্ট্যান্ড-আপ স্পেশাল প্রাপ্ত প্রথম কৌতুক অভিনেতা। তিনি হিপ-হপ বিবর্তন (২০১৬) উত্পাদনের জন্য সেরা আর্টস প্রোগ্রামিংয়ের জন্য পিবডি অ্যাওয়ার্ড এবং আন্তর্জাতিক এমি অ্যাওয়ার্ডও অর্জন করেছিলেন। তিনি বর্তমানে লস অ্যাঞ্জেলেসে থাকেন।

প্রাথমিক জীবন
পিটারসের জন্ম অন্টারিওয়ের টরন্টোতে এরিক এবং মরিন পিটার্স দম্পতির কোলে। চার বছর বয়সে তার পরিবার ব্র্যাম্পটনের শহরতলিতে চলে এসেছিলো। তার বড় ভাই ক্লেটন বর্তমানে তার ম্যানেজারের দায়িত্ব পালন করছেন। পিটারস একজন নবীন ক্যাথলিক। তাঁর পিতা-মাতা উভয়ই অ্যাংলো-ইন্ডিয়ান বংশোদ্ভূত ছিলেন। তাঁর প্রয়াত পিতা ভারতের বোম্বাইয়ে জন্মগ্রহণ করেছিলেন।

পিটারস চিঙ্গুয়াচৌসি মাধ্যমিক বিদ্যালয়ে নবম-দশম এবং ব্রামালিয়ার নর্থ পিল মাধ্যমিক বিদ্যালয়ে একাদশ-দ্বাদশ গ্রেডে পড়াশোনা করেছেন। জাতীয়তার কারণে স্কুলে তাকে নিয়মিত হেনস্তা করা হত। অবশেষে তিনি বক্সিং শিখেছিলেন, যা তাকে বুলিংয়ের বিরুদ্ধে প্রতিরোধ করতে সহায়তা করেছিল।

তথ্যসূত্র

১৯৭০-এ জন্ম
জীবিত ব্যক্তি
কানাডীয় অভিনেতা
ওয়ার্নার রেকর্ডসের শিল্পী
কানাডীয় চলচ্চিত্র অভিনেতা
কানাডীয় কণ্ঠাভিনেতা
২০শ শতাব্দীর কানাডীয় অভিনেতা
কানাডীয় টেলিভিশন অভিনেতা
টরন্টোর অভিনেতা
প্রাক্তন রোমান ক্যাথলিক
২১শ শতাব্দীর কানাডীয় অভিনেতা
ব্রিটিশ বংশোদ্ভূত কানাডীয় ব্যক্তি
কানাডীয় ইন্টারনেট ব্যক্তিত্ব
ইঙ্গ-ভারতীয় ব্যক্তিত্ব
কানাডীয় ইউটিউবার
ভারতীয় বংশোদ্ভূত কানাডীয় অভিনেতা